Δημήτρης Αδάμης

Γεννήθηκε  το 1968. Απόφοιτος της Ανώτερης  Δραματικής Σχολής Π.Βεάκη. Παρακολούθησε σεμινάρια Θεατρικού παιχνιδιού και σκηνοθεσίας.
Συνεργάστηκε σαν ηθοποιός  με πολλούς θιάσους (Εθνικό θέατρο, ΔΗΠΕΘΕ  Αγρινίου, ΔΗΠΕΘΕ Καλαμάτας, Θέατρο Κιβωτός, κ.α.) παίζοντας σε έργα για μεγάλους αλλά κυρίως για παιδιά.
Κείμενά του παίχτηκαν στην  επιθεώρηση του ΔΗΠΕΘΕ Αγρινίου « Κουφέτο στην Ομίχλη ».    
Εργάστηκε στο ραδιόφωνο σαν παραγωγός εκπομπών . 
Σκηνοθέτησε το  «ΑΚΡΩΡΕΙΟΝ»  Μουσική Σκηνή του Πειραιά και την κωμωδία «ΕΝΟΙΚΙΑΖΕΤΑΙ  ΕΚΤΟΣ  ΑΠΡΟΟΠΤΟΥ »στο θέατρο Ροές. Επίσης το  «ΝΥΧΤΕΡΙΝΗ ΒΑΡΔΙΑ» του Μ.Μέρφυ στο Σύγχρονο θέατρο Αθήνας του Γ. Κιμούλη. 

Έχει γράψει στίχους στα CD  για παιδιά «Το Πάρτυ Των Ζώων », «Νανουρίσματα », «Το Τραγούδι της Γοργόνας», « Η Φάρμα των Ζώων » με την Παιδική  Χορωδία του Δημήτρη Τυπάλδου.
 Διδάσκει θεατρικό παιχνίδι  για παιδιά στο θεατρικό εργαστήρι «μαγικές σβούρες». Επίσης σε ιδιωτικά και δημόσια σχολεία, καθώς και  άλλους φορείς. Ακόμα διδάσκει σε σεμινάρια για εμψυχωτές.
Τα τελευταία χρόνια γράφει και σκηνοθετεί θεατρικά έργα για παιδιά σχεδόν αποκλειστικά με την Θεατρική Ομάδα  « Μαγικές Σβούρες ».
Η παράστασή του  για παιδιά  « Αυτός ο Μεγάλος μικρός Σίτος Σιταράκις »  ανέβηκε στον Πολυχώρο ΑΘΗΝΑΪΣ, για όλο το χειμώνα 2003-2004.Την επόμενη χρονιά στην ΠΑΙΔΙΚΗ  ΣΚΗΝΗ του ΔΗΠΕΘΕ Κοζάνης με το ίδιο έργο.
Τον Μάιο του 2004 σκηνοθέτησε, για τον εκδοτικό οίκο ΕΛΛΗΝΙΚΑ ΓΡΑΜΜΑΤΑ ,θεατρικά δρώμενα βασισμένα σε  βιβλία του Ευγένιου Τριβιζά.            

Έγραψε και σκηνοθέτησε την παράσταση ΜΥΘΟΙ ΑΙΣΩΠΟΥ  που παρουσιάστηκε στην ΟΛΥΜΠΙΑΚΗ ΚΑΤΑΣΚΗΝΩΣΗ  ΕΦΗΒΩΝ στα πλαίσια των Εκδηλώσεων των Ολυμπιακών Αγώνων στην ΑΘΗΝΑ το 2004.

Τα Χριστούγεννα του 2005 και του 2006 έγραψε και σκηνοθέτησε τις παιδικές παραστάσεις για το  ΔΗΜΟ ΑΘΗΝΑΙΩΝ.

To Νοέμβριο του 2008 είχε τη  σκηνοθετική επιμέλεια της συναυλίας της Τατιάνας Ζωγράφου με τίτλο «Δεν βιάζομαι να μεγαλώσω» που πραγματοποιήθηκε στο Κέντρο Τεχνών στο ΑCS. 

Στις 22 Ιουνίου 2011 σκηνοθέτησε σε συνεργασία με τα 
SPECIAL OLYMPICS    συναυλία για παιδιά στη Χαλκίδα με τη χορωδία του Δ.Τυπάλδου και τις  μαγικές σβούρες .
Είχε την επιμέλεια και την παρουσίαση  ραδιοφωνικής εκπομπής για παιδιά στο ραδιόφωνο του ΜΕΛΩΔΙΑ το 2011.
Έγραψε και σκηνοθέτησε  στο Θέατρο ΑΘΗΝΩΝ στην Αθήνα  , τις  παραστάσεις  για παιδιά : 
2004-2005 Αμέλια η Νεράιδα των Αστεριών, 
2005-2006 Ανεμόμυλοι για ανεμόμυαλους ταξιδιώτες,
2006-2007  Η Φάρμα των ζώων του Τζορτζ  Όργουελ, 
2007-2008  Η Ξυλένια Κούκλα, 
2008-2009  Σίτος Σιταράκις αυτός ο Μεγάλος μικρός, 
2009-2010 Ο Αυγερινός και η Πούλια, 
2010-2011 To θαυμαστό ταξίδι του Νιλς Χόλγκερσον της Σ.Λαγκερλεφ,  
2011-2012 Όνειρο καλοκαιρινής νύχτας του Σαίξπηρ
στο Θέατρο ΙΛΙΣΙΑ
2012-2013 Το Παραμύθι του Μεγαλέξανδρου
2013-2014 Δον Κιχώτης  του Θερβάντες
2014-2015 Ο Μικρός Πρίγκιπας του Α.ντε Σαιντ Εξυπερί
2015-2016 Πινόκιο του Κάρλο Κολόντι
2016-2017  Η Αλίκη στη Χώρα των Θαυμάτων του Λ.Κάρολ
2017-2018 Όνειρο Καλοκαιριής Νύχτας

2019 Πήτερ Παν ΠΕΡΙΟΔΕΙΑ ΚΑΛΟΚΑΙΡΙ 2019, ΧΕΙΜΩΝΑΣ: ΘΕΑΤΡΟ ΑΘΗΝΑ

2019-2020 Θέατρο Αθηνά, ΟΡΝΙΘΕΣ του Αριστοφάνη, διασκευή σκηνοθεσία  Περίοδος 2019 - 2020

2020-2021 σκηνοθετεί τον Μικρό Πρίγκιπα του Αντουαν ντε Σαιντ Εξυπερύ με τον Θανάση Τσαλταμπάση στον ρόλο του Μικρού Πρίγκιπα σε παραγωγή από τα Αθηναικά Θέατρα στο Θέατρο Μικρό Χορν.

Επίσης σκηνοθετεί παραστάσεις για παιδιά από το 2013 στο Θέατρο Αριστοτέλειον ,στο Θέατρο Αθήναιον και στο Θέατρο Αυλαία  της Θεσσαλονίκης .